Főoldal / Orvos válaszol / Nőgyógyászati betegségek téma kérdései / Gyógyszerek
Tisztelt Doktor Úr! Nőgyógyász orvos megállapította nálam a PCO nevű betegséget. Először voltam ennél az orvosnál, de érdeklődni szeretnék, ha hormonvizsgálat nélkül írt fel gyógyszereket, (fogamzásgátlót, illetve olyan gyógyszereket, amiket elmondása szerint életem végéig szednem kell) akkor bizalommal bevehetem, mert hormonvizsgálat nélkül is megállapítható a számomra jó gyógyszer, vagy először érdemes e elmennem egy endokrin vizsgálatra? Illetve a családban, baráti körömben már másoknál is kimutatták ez a betegséget, de nem számoltak olyan tapasztalatokról, hogy egy életen át kellene gyógyszert szedniük. Nem kérdőjelezem meg az orvosom szavát, illetve szakértelmét, de a gyógyszerekkel szemben vannak kétségeim. Köszönöm szépen a Rám fordított időt és előre is köszönöm a választ. További szép napot kívánok!
Dr. Szalóczy Péter válasza a PCOS témában
Kedves Kérdező! A PCO nem nőgyógyászati betegség, hanem egy anyagcsere enzim hibája, mely az egész szervezetet érinti, de a petefészkek elváltozása a leglátványosabb ultrahanggal is, így felismerése legtöbbször nőgyógyászati. Az egész cukor anyagcsere érintett, magas az inzulin szint, a szövetek érzéketlenek lesznek az inzulinra. A petefészkek policisztás állapota a ciklus zavaron és a meddőségen túl nem fontos az anyagcsere hibához képest. Igenis, menjen endokrinológus szakemberhez a rendes kivizsgálásra és gyógykezelésre. A diagnózis csúcsellátása a Korányi Sándor utcai belgyógyászati klinikán történik.
Kérdés: 2017. február 03., 08:46; Megválaszolva: 2017. február 04., 11:59